पश्चिमी यूपी के बड़े गुर्जर नेता ने दिया राकेश टिकैत को समर्थन, कहा- आपके आंसुओं को बाढ़ में बदल देंगे
मदन भैया ने ने कहा कि दिल्ली की सीमा पर किसान पिछले दो महीने से ज्यादा समय से शांतिपूर्वक प्रदर्शन कर रहे हैं और इस कड़ाके की ठंड का सामना करके कृषि कानूनों को वापस लेने की मांग कर रहे हैं।
गाजियाबाद. गाजियाबाद और गौतमबुद्धनगर में गुर्जर समुदाय के बड़े नेता मदन भैया ने कृषि कानूनों के विरोध में चल रहे प्रदर्शन का समर्थन किया है। शनिवार को पूर्व विधायक मदन भैया ने भारतीय किसान यूनियन को अपने समुदाय के समर्थन का भरोसा दिया। इस दौरान उन्होंने लोनी के वर्तमान भाजपा विधायक नंदकिशोर गुर्जर पर भी निशाना साधा। नंदर किशोर का नाम लिए बिना उन्होंने कहा कि वो "किसान विरोधी कृत्यों" में लिप्त हैं। नंद किशोर गुर्जर पर किसानों द्वारा गाजीपुर बॉर्डर पहुंच कर हिंसा की कोशिश करने का आरोप लगाया है। हालांकि नंद किशोर ने ऐसे आरोपों को पूरी तरह से खारिज कर दिया है।पढ़ें- सिंघु बॉर्डर पर पत्थरबाजी, टिकरी बॉर्डर पर भी हलचल तेज, पुलिस पर तलवार से वारपढ़ें- गाजीपुर बॉर्डर बना सियासत का अखाड़ा, जयंत चौधरी के बाद मनीष सिसोदिया भी पहुंचेमदन भैया ने ने कहा कि दिल्ली की सीमा पर किसान पिछले दो महीने से ज्यादा समय से शांतिपूर्वक प्रदर्शन कर रहे हैं और इस कड़ाके की ठंड का सामना करके कृषि कानूनों को वापस लेने की मांग कर रहे हैं। उनकी मूवमेंट पूरी तरह से अराजनैतिक है और शांतिपूर्ण है। इस दौरान मदन भैया ने भारतीय किसान यूनियन के नेता राकेश टिकैत और उनके समर्थकों की आंदोलन में नई जान भरने को लेकर भी प्रशंसा की। उन्होंने बयान जारी कर कहा, "मैं आपके (टिकैत के) आंसुओं को बाढ़ में बदलने के लिए गुर्जर समुदाय के समर्थन का आश्वासन देता हूं।"पढ़ें- 'किसान की बेटियां हैं-एक इंच पीछे नहीं हटेंगी', ट्रैक्टर के सामने खड़ी होकर महिला पुलिसकर्मियों का किसानों को जवाबपढ़ें- Kisan Andolan की वजह से आज बंद हैं ये रास्ते, घर से निकलने से पहले रखें ध्यान26 जनवरी को दिल्ली में हुई हिंसा पर मदन भैया ने कहा कि एक राष्ट्र-विरोधी तत्व द्वारा किए गए हंगामे ने पूरे देश को शर्मसार कर दिया है और इस वजह से प्रदर्शनकारी किसानों ने निर्दोष होने के बावजूद हतोत्साहित और निराशा महसूस किया। चार बार विधायक रह चुके मदन भैया ने नंद किशोर गुर्जर को लेकर कहा, "हाल ही में, गुर्जर उपनाम रखने वाले एक शख्स ने किसान विरोधी काम किया, जिसने पूरे समुदाय को शर्मसार कर दिया।" मदन भैया ने कहा कि गुर्जर एक कृषक समुदाय के रूप में भी पहचाने जाते हैं और अगर समुदाय का कोई भी सदस्य किसानों के विरोध प्रदर्शन में हंगामा करने के इरादे से जाता है तो सभी गुर्जरों की प्रतिष्ठा को ठेस पहुंचती है।पढ़ें- Kisan Andolan: धीरे-धीरे खत्म हो रहा है किसान आंदोलन! एक और संगठन ने खत्म किया धरनापढ़ें- गुड न्यूज! उत्तर रेलवे चलाने वाला है नई ट्रेनें, जानिए रूट-टाइम सहित पूरी जानकारी